Brisa De Angulo

Brisa De Angulo ni mwanaharakati wa Bolivia na mtetezi wa waathirika wa unyanyasaji wa kijinsia. Alishambuliwa kingono akiwa na umri wa miaka 15 na mwanafamilia, na baadaye alishinda kesi dhidi ya Serikali ya Bolivia katika mahakama ya Inter-American Court of Human Rights, ambapo iliamuliwa kuwa haki zake zilikiukwa wakati wa mchakato wa kimahakama. Yeye ni mshindi wa tuzo ya 2018 CNN Hero, mshindi wa 2018 BBC World Outlook, pamoja na tuzo ya Mary Philbrook Public Service Award.

 Maisha ya awali na uanaharakati 
Familia ya Angulo ilihamia Marekani kutoka Bolivia alipokuwa msichana mdogo. Wazazi wake wote walikuwa waathiriwa wa ukatili wa majumbani; baba yake alikuwa daktari wa upasuaji na mtetezi wa afya ya umma, na mama yake alikuwa mwalimu wa sayansi ya afya. Akiwa na umri wa miaka 7 alianza kuwafundisha watoto wengine katika ua wa nyumbani kwao, na akiwa na miaka 14 alianzisha Comunidad Educativa para La Vida (CEV), shule iliyotoa mbadala salama kwa taasisi za elimu za jadi ambako watoto mara nyingi hupigwa au kuadhibiwa vikali na walimu.

Akiwa na miaka 15, alibakwa na mwanafamilia wa ukoo aliyekuwa akiishi katika nyumba ya familia karibu na Cochabamba. Unyanyasaji huo uliendelea kwa miezi minane, kipindi ambacho alipata bulimia, anorexia na kujaribu kujiua mara mbili.

Baada ya kufichua tukio hilo kwa wazazi wake na kutafuta msaada wa kisheria, alikumbana na changamoto za kupata uwakilishi na upinzani kutoka kwa jamii yake, pamoja na shambulio la kuchomwa moto kwa nyumba ya familia. Baada ya kesi tatu nchini Bolivia bila mkosaji kuadhibiwa, kesi ya Brisa De Angulo Losada v. Bolivia ilisikilizwa katika mahakama ya  Inter-American Court of Human Rights, ikiwa ni mara ya kwanza kwa mahakama hiyo kushughulikia ukiukwaji wa haki za binadamu dhidi ya kijana mhanga wa ubakaji wa ndugu wa damu.

Mwaka 2004, akiwa na miaka 17, alianzisha kituo cha A Breeze of Hope, kituo cha kwanza nchini Bolivia kwa watoto waathiriwa wa unyanyasaji wa kingono.

Alikutana na Beth Stephens, profesa wa sheria katika shule ya sheria ya  Rutgers Law School, aliyemsaidia kukusanya upya kesi yake ya utotoni. Kwa pamoja waliwasilisha nyaraka kwa IACHR.

 Elimu 
Angulo ana Shahada ya Sayansi katika saikolojia kutoka chuo kikuu cha  Eastern University na Shahada ya Uzamili ya Sayansi kutoka chuo kikuu cha  Towson University. Pia alipata shahada ya sheria (JD) kutoka chuo kikuu cha Rutgers University.

 Marejeo 

Jamii:wanaharakati wa Bolivia
Jamii:WikiGap JWK 2026